
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 16.5.2019 година
 относно техническата спецификация за оперативна съвместимост по отношение на подсистемата „Експлоатация и управление на движението“ на железопътната система на Европейския съюз и за отмяна на Решение 2012/757/ЕС
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2016/797 на Европейския парламент и на Съвета от 11 май 2016 година относно оперативната съвместимост на железопътната система в рамките на Европейския съюз
 1
 , и по-специално член 5, параграф 11 от нея,
 като има предвид, че:
 (1)Член 11 от Делегирано решение (ЕС) 2017/1474 на Комисията
 2
 определя специфичните цели за изготвяне, приемане и преразглеждане на техническите спецификации за оперативна съвместимост (ТСОС) на железопътната система в рамките на Съюза.
 (2)Съгласно член 3, параграф 5, букви б) и е) от Решение (ЕС) 2017/1474 ТСОС следва да се преразгледат предвид развитието на железопътната система на Съюза и съответните изследователски и иновационни дейности, и да се актуализират препратките към стандарти.
 (3)Съгласно член 3, параграф 5, буква в) от Решение (ЕС) 2017/1474 ТСОС следва да се преразгледат с оглед на уреждането на останалите открити въпроси. По-специално следва да се определи обхватът на откритите въпроси по експлоатацията и да се направи разграничение между националните приложими правила и правилата, които изискват хармонизация посредством правото на Съюза, за да се позволи преминаване към оперативно съвместима система, определяща оптимално равнище на техническата хармонизация.
 (4)На 22 септември 2017 г., в съответствие с член 19, параграф 1 от Регламент (ЕС) 2016/796 на Европейския парламент и на Съвета
 3
 , Комисията прикани Агенцията за железопътен транспорт на Европейския съюз („Агенцията“) да подготви препоръки за изпълнение на някои от специфичните цели, описани в Решение (ЕС) 2017/1474.
 (5)На 25 октомври 2018 г. Агенцията прие препоръка ERA-REC-125 относно техническата спецификация за оперативна съвместимост (ТСОС) по отношение на подсистемата „Експлоатация и управление на движението“ на железопътната система на Европейския съюз, обхващаща член 11, параграфи 1—6 от Делегирано решение (ЕС) 2017/1474 на Комисията.
 (6)Решение 2012/757/ЕС е изменяно неколкократно. С цел да се осигури четивност и правна сигурност е препоръчително то да бъде отменено и заменено с настоящия регламент.
 (7)Поради това Решение 2012/757/ЕС на Комисията следва да бъде отменено.
 (8)Настоящият регламент определя датите за прилагане на различните изисквания на ТСОС по отношение на подсистемата „Експлоатация и управление на движението“ на железопътната система на Европейския съюз. При определяне на датите за прилагане се взема предвид, че някои държави членки са уведомили Агенцията и Комисията съгласно член 57, параграф 2 от Директива (ЕС) 2016/797, а други не са.
 (9)Промените на процедурата и отговорностите, произтичащи от член 23 от Директива (ЕС) 2016/797 и от раздел 4.2.2.5 и допълнение Г1 от приложението към настоящия регламент следва да се управляват от железопътните предприятия и, когато е целесъобразно, от управителите на инфраструктурата чрез съответната им система за управление на безопасността. Освен това железопътните предприятия следва да подадат заявление за актуализация на техните сертификати за безопасност в съответствие с член 10, параграф 13 от Директива (ЕС) 2016/798 на Европейския парламент и на Съвета от 11